তোফায়েল আহমেদ বিএনপির আন্দোলন ও নাশকতার বিষয়ে হুঁশিয়ার করে দিয়ে বলেন, ‘আইন-শৃঙ্খলা রক্ষায় নিয়োজিত পুলিশ বাহিনীর ওপর হামলা করে কেউ রক্ষা পাবে না। তাদের নেত্রীর আদালতে প্রায় প্রতিটি হাজিরায় যাওয়া কিংবা আসার সময় গোলযোগ হয়। গোলযোগ ও অরাজকতা করে লাভ নেই। এসব করে কেউ ক্ষমতায় আসতে পারেনি। ভবিষ্যতেও কেউ পারবে না। গতকাল (মঙ্গলবার) তারা যে কাজ করেছে, ভুল করেছে। এর মাসুল তাদের দিতেই হবে।’